梅守相

梅守相（），字台甫，別號春寰，南直隸寧國府宣城縣人，明朝政治人物。

生平
隆慶四年（1570年）庚午科舉人，萬曆十七年（1589年）己丑科進士，初除魏縣縣令，魏縣故稱難治，梅守相撫循之，充然有餘。父梅繼善卒官舍，踊擗扶櫬歸，雙足腫裂，哀感行路。起補南昌縣令，擢工部都水司主事，榷夏鎮，陳泇河利運狀，疏上方略。遷郎中，董其役，身歷塗潦，冒艱險，閱九載績成，擢山東布政司參議，兵備東昌，尋升副使，奉敕提督七省漕儲。三十七年（1609年）論劾閑住。崇禎元年（1628年）十月，起為廣西參政，升按察使，致仕歸。

家族
父梅繼善，教授。子梅曆祚，壬午舉人，昌明理學，為四方所宗仰，崇祀鄉賢。弟梅守極，號斗樞，萬曆丙子舉人，知安吉州，疏濬水道十，人名曰梅溪。以艱歸，廬墓三年，起除高唐州，當行取時，弟梅守峻居銓部，引嫌量遷建寧郡丞，尋移通、冀二州，尋遷南京戶部員外郎，榷清淮稅，致仕歸。弟梅守和，官至廣西右布政使。

參考書目

《寧國府志》
《江南通志》

隆慶四年庚午科舉人
S
S
宣城人
明朝魏縣知縣
明朝南昌縣知縣
明朝工部都水司主事
明朝工部郎中
明朝山東布政使司參議
明朝山東按察司副使
明朝廣西布政使司參政
明朝廣西按察使